
Lēmuma 2015/010/R[footnoteRef:1] “AMC un GM ATCO daļai” I pielikuma 1. papildinājums [1:  Decision 2015/010/R of the Executive Director of the Agency of 13 March 2015 adopting Acceptable Means of Compliance and Guidance Material to Commission Regulation (EU) 2015/340.
] 


Grozījuma teksts ir izkārtots tā, lai parādītu gan svītroto tekstu, gan jauno vai grozīto tekstu:
· svītrotais teksts ir iezīmēts šādi: pārsvītrots;
· jaunais vai grozītais teksts ir iekrāsots pelēkā krāsā un
· divpunkte (..) norāda, ka pārējais teksts pirms vai pēc attiecīgā grozījuma nav mainīts.

Turpmāk izklāstīts Lēmuma 2015/010/R I pielikuma grozījums.

Ievieto šādu jaunu AMC1 par ATCO.B.020. punkta a) apakšpunktu:
AMC1 par ATCO.B.020. punkta “Struktūrvienības apstiprinājumi” a) apakšpunktu
VISPĀRĪGA INFORMĀCIJA
Ja lidlauka vadības pakalpojumu sniedz attālināti, katram lidlaukam ir nepieciešams atsevišķs struktūrvienības apstiprinājums.

Ievieto šādu jaunu GM1 par ATCO.D.055. punkta a) apakšpunktu:
GM1 par ATCO.D.055. punkta “Struktūrvienības apmācības plāns” a) apakšpunktu
ATC STRUKTŪRVIENĪBA LIDLAUKA VADĪBAI NO DISTANCES VADĪBAS TORŅA
Struktūrvienības apmācības plāna sagatavošanas nolūkā distances vadības torņu centru (RTC) var uzskatīt par vienu gaisa satiksmes vadības (ATC) struktūrvienību.

Ievieto šādu jaunu GM3 par ATCO.D.060. punkta c) apakšpunktu:
GM3 par ATCO.D.060. punkta “Struktūrvienības apstiprinājuma kurss” c) apakšpunktu
SNIEGUMA MĒRĶI GAISA SATIKSMES VADĪBAS DISPEČERIEM, KAS SNIEDZ LIDLAUKA VADĪBAS PAKALPOJUMU NO DISTANCES VADĪBAS TORŅA
Snieguma mērķiem gaisa satiksmes vadības dispečeriem, kas sniedz lidlauka vadības pakalpojumu no distances vadības torņa, ar distances vadības torņa moduļa (RTM) starpniecību jānodrošina, ka pieteikuma iesniedzēji piemēro ATC procedūras tā, lai gaisa telpas lietotāji netiktu nelabvēlīgi ietekmēti/skarti, nodrošinot vismaz tādu pašu drošuma līmeni kā no parastā torņa.

Ievieto šādu jaunu GM4 par ATCO.D.060. punkta c) apakšpunktu:
GM4 par ATCO.D.060. punkta “Struktūrvienības apstiprinājuma kurss” c) apakšpunktu
APMĀCĪBA GAISA SATIKSMES VADĪBAS DISPEČERIEM, KAS SNIEDZ LIDLAUKA VADĪBAS PAKALPOJUMU NO DISTANCES VADĪBAS TORŅA
Gaisa satiksmes vadības dispečeriem, kas sniedz lidlauka vadības pakalpojumus no distances vadības torņa, struktūrvienības apstiprinājuma kursā jāiekļauj turpmāk norādītie mācību priekšmeti, mācību priekšmetu mērķi, tēmas un apakštēmas.
1. mācību priekšmets. DISTANCES VADĪBAS TORŅA EKSPLUATĀCIJA
Šā mācību priekšmeta mērķis:
izglītojamie iegūst zināšanas par distances vadības torņa darbības koncepciju, ekspluatācijas vides raksturlielumiem, kā arī par aprīkojuma funkcijām un ierobežojumiem.

RTO 1. TĒMA. IEVADS PAR DISTANCES VADĪBAS TORŅA EKSPLUATĀCIJU
RTO 1.1. apakštēma. Ekspluatācijas lietojumi
RTO 1.2. apakštēma. Distances vadības torņu moduļi (RTM), distances vadības torņu centrs (RTC)
RTO 1.3. apakštēma. Paplašinātie vizuālie elementi (AVF). Tehnoloģijas vizuālā attēlojuma uzlabošanai, ja tādas ir pieejamas
RTO 2. TĒMA. EKSPLUATĀCIJAS VIDE
RTO 2.1. apakštēma. RTM konfigurācija
RTO 2.2. apakštēma. RTM vizuālais attēlojums, piemēram, vizuālā attēlojuma izkārtojums, “no gala līdz galam” kavējums, orientācija, gaismas apstākļu atšķirības starp lidlauku un Out-The-Window [“skats pa logu”] (OTW) vizuālo attēlojumu, filtru izmantošana, “nedzīvo” pikseļu atpazīšana
RTO 2.3. apakštēma. Ekspluatācijas paņēmieni
RTO 2.4. apakštēma. Vietējā aprīkojuma uzbūve un parametri, tostarp kameru atrašanās vietas
RTO 2.5. apakštēma. Iepazīstināšana ar fizisko lidlauka vidi un dažādām ieinteresētajām pusēm mācību apmeklējumā(-os)
RTO 2.6. apakštēma. Laikapstākļu ietekme uz aprīkojumu un vizuālo attēlojumu
2. mācību priekšmets CILVĒKA FAKTORI
Šā mācību priekšmeta mērķis:
izglītojamie saprot nepieciešamību ņemt vērā konkrēto cilvēka faktoru ietekmi uz lidlauka vadības pakalpojuma attālinātu sniegšanu.
3. mācību priekšmets. ĀRKĀRTAS SITUĀCIJAS
Šā mācību priekšmeta mērķis:
izglītojamie atpazīst konkrētas ārkārtas situācijas un pārvalda to ietekmi.
ABN 1. TĒMA. VIZUĀLA ATTĒLOJUMA ZUDUMS
ABN 1.1. apakštēma. Pilnīgs vizuālā attēlojuma zudums, piemēram, “tukši ekrāni” vai sastindzis attēlojums
ABN 1.2. apakštēma. Vizuālais attēlojums nav aktualizēts
ABN 2. TĒMA. PASLIKTINĀTA VIZUĀLĀ ATTĒLOJUMA REŽĪMI
ABN 2.1. apakštēma. Daļējs vizuālā attēlojuma zudums (piemēram, ekrāna(-u) zudums vai kameras atteice)
ABN 2.2. apakštēma. Marķēšanas sistēmas, ja tāda ir pieejama, zudums vai darbības pasliktināšanās
ABN 2.3. apakštēma. Tālummaiņas funkcijas un signālu starmeša zudums vai darbības pasliktināšanās

Ievieto šādu jaunu GM1 par ATCO.D.080. punkta b) apakšpunktu:
GM1 par ATCO.D.080. punkta “Kvalifikācijas paaugstināšanas apmācība” b) apakšpunktu
APMĀCĪBA GAISA SATIKSMES VADĪBAS DISPEČERIEM, KAS SNIEDZ LIDLAUKA VADĪBAS PAKALPOJUMU NO DISTANCES VADĪBAS TORŅA
Gaisa satiksmes vadības dispečeriem, kas sniedz lidlauka vadības pakalpojumu no distances vadības torņa, kvalifikācijas paaugstināšanas apmācībā jāietver iepazīstināšana ar fizisko lidlauka vidi un dažādām ieinteresētajām pusēm mācību apmeklējumā(-os).

Ievieto šādu jaunu GM1 par ATCO.D.085. punktu:
GM1 par ATCO.D.085. punktu “Pārkvalifikācijas apmācība”
APMĀCĪBA GAISA SATIKSMES VADĪBAS DISPEČERIEM, KAS SNIEDZ LIDLAUKA VADĪBAS PAKALPOJUMU NO DISTANCES VADĪBAS TORŅA
Pārejot no parastā torņa uz distances vadības torni, pārkvalifikācijas apmācībā gaisa satiksmes vadības dispečeriem, kuri sniedz lidlauka vadības pakalpojumu no distances vadības torņa, jāietver vismaz mācību priekšmeti, mācību priekšmetu mērķi, tēmas un apakštēmas, kas noteikti GM4 par ATCO.D.060. punkta c) apakšpunktu.
Pārejot no distances vadības torņa uz parasto torni, mācību organizācijai attiecīgā gadījumā jāapsver iespējamās papildu apmācības vajadzības, kuru nepieciešamību nosaka ekspluatācijas vides maiņa.

AMC1 par ATCO.B.035 punkta a) apakšpunkta 3) daļas i) punktu groza, kā norādīts turpmāk.
AMC1 par ATCO.B.035. punkta “Valodas prasmes apstiprinājuma derīgums” a) apakšpunkta 3) daļas i) punktu
ANGĻU VALODAS PRASMES 6. LĪMEŅA APSTIPRINĀJUMA DERĪGUMS
Ja licences tiek aizstātas saskaņā ar Regulas (ES) 2015/340 8. panta 1. punktu, jaunajā licencē jānorāda eksperta līmeņa (sestais līmenis) valodas prasmes apstiprinājumu derīguma periods.
Deviņu gadu derīguma periods eksperta līmeņa (sestā līmeņa) angļu valodas prasmes apstiprinājumam, kas iegūts pirms 2015. gada 30. jūnija, jāskaita no jaunās licences izdošanas dienas vai no novērtēšanas dienas atkarībā no tā, kura diena iestājas agrāk.

